CELEX: 52021PC0569
Language: et
Date: 2021-12-22
Title: Ettepanek: NÕUKOGU MÄÄRUS, millega muudetakse määrust (EL, Euratom) 2020/2093, millega määratakse kindlaks mitmeaastane finantsraamistik aastateks 2021–2027

EUROOPA KOMISJON
            Brüssel,22.12.2021
            COM(2021) 569 final
            2021/0429(APP)
            
            Ettepanek:
            NÕUKOGU MÄÄRUS,
            millega muudetakse määrust (EL, Euratom) 2020/2093, millega määratakse kindlaks mitmeaastane finantsraamistik aastateks 2021–2027
            
               
         
         
            
               SELETUSKIRI
            
            
               1.ETTEPANEKU TAUST
            
            
               1.1Sotsiaalselt õiglase rohepöörde toetamine
            
            
               
                  14. juulil 2021 esitatud paketiga „Eesmärk 55“ püütakse ellu viia põhjalikud muutused ELi majanduse, ühiskonna ja tööstuse ümberkujundamiseks.
               
               
                  Ulatuslike kliimaeesmärkide saavutamiseks tehtavate jõupingutuse seas on olulisel kohal ettepanek kehtestada uus heitkogustega kauplemise süsteem hoonete ja maanteetranspordi jaoks. See on eeldatavasti kõige kulutõhusam viis, kuidas saavutada heitkoguste vähendamine kõnealustes sektorites. Uue heitkogustega kauplemise süsteemi näol loodaks liidu eelarve jaoks uut liiki omavahendid. Samas võib oodata, et ümberkorraldustel, mis nendes sektorites tuleb teha, on lühikeses perspektiivis kogu ELis otsene mõju vähekaitstud leibkondadele ja mikroettevõtjatele, kes sõltuvad CO2-mahukatest transpordi- ja kütteviisidest. Sotsiaalse mõju leevendamiseks on komisjon teinud ettepaneku luua kliimameetmete sotsiaalfond.
                     1
                  
               
            
            
               1.2. ELi eelarve uute omavahendite rakendamine
            
            
               
                  Kooskõlas 16. detsembri 2020. aasta institutsioonidevahelise kokkuleppe
                     2
                   raames kokku lepitud tegevuskavas võetud kohustusega on komisjon teinud ettepaneku muuta omavahendite otsust,
                     3
                   et kehtestada ELi eelarve jaoks järgmised uued omavahendite liigid:
               
            
            
               –osa heitkogustega kauplemise süsteemi (HKS) direktiivi
                  4
                kohasest tulust, võttes arvesse komisjoni ettepanekut direktiivi muuta
                  5
               ;
            
            
               –osa tulust, mis saadakse piiril kohaldatavast süsinikdioksiidi kohandusmehhanismist
                  6
               ;
            
            
               –tulu, mis saadakse liikmesriikidele [maksustamisõiguste ümberjaotamise ülemaailmse kokkuleppe rakendamist käsitleva direktiivi kohaselt] maksustamiseks ümber jaotatud hargmaiste ettevõtete jääkkasumi osale ühtse sissenõudmismäära kohaldamisel.
            
            
               Euroopa Ülemkogu märkis oma 21. juuli 2020. aasta järeldustes, et pärast 2021. aastat kasutusele võetavatest uutest omavahenditest saadavat tulu tuleks kasutada taasterahastu „NextGenerationEU“ laenude tagasimaksmiseks. Ülemkogu kutsus komisjoni üles „esitama sel eesmärgil sobival ajal ettepaneku mitmeaastase finantsraamistiku muutmiseks“.
                  7
               
            
            
               16. detsembri 2020. aasta institutsioonidevahelises kokkuleppes leppisid Euroopa Parlament, nõukogu ja komisjon kokku, et „Euroopa Liidu taasterahastu alla kuuluvate kulude katteks kasutatud vahendite põhisumma tagasimaksed ja maksmisele kuuluvad intressid tuleb katta liidu üldeelarvest, sealhulgas pärast 2021. aastat kasutusele võetud uutest omavahenditest saadavast piisavast tulust.“ Kolm institutsiooni tunnistasid, et uutel omavahenditel on tähtis seos Euroopa Liidu taasterahastuga, ning olid seda meelt, et „Euroopa Liidu taasterahastu tagasimaksmisega seotud kulud liidu eelarvest ei tohiks põhjendamatult vähendada mitmeaastase finantsraamistiku kohaste programmide kulusid ega investeerimisvahendite summat“. Samuti on institutsioonidevahelises kokkuleppes öeldud, et on soovitatav „leevendada kogurahvatulul põhinevate omavahendite suurenemise mõju liikmesriikidele“
                  8
               . 
            
            
               Ette pandud uued omavahendid on kavas kasutusele võtta 2023. aastaks.
            
            
               1.3Ettepaneku põhjused ja eesmärgid
            
            
               Komisjon teeb ettepaneku vaadata järgmistel eesmärkidel osaliselt läbi nõukogu 17. detsembri 2020. aasta määrus (EL, Euratom) 2020/2093
                  9
               :
            
            
               
                  –et suurendada kavandatava kliimameetmete sotsiaalfondi jaoks mitmeaastases finantsraamistikus ette nähtud ülemmäärasid;
               
               
                  –et kehtestada mehhanism mitmeaastase finantsraamistiku ülemmäärade automaatseks kohandamiseks vastavalt uute omavahendite laekumisele, võimaldamaks taasterahastu „NextGenerationEU“ laenude tagasimaksmist.
               
            
            
               2.ETTEPANEKU ÕIGUSLIK KÜLG
            
            
               2.1Kliimameetmete sotsiaalfondi kulude jaoks mitmeaastases finantsraamistikus ette nähtud ülemmäärade suurendamine
            
         
         
            
               Paketi „Eesmärk 55“ raames on komisjon teinud ettepaneku luua kliimameetmete sotsiaalfond (edaspidi „fond“), et leevendada hoonete ja maanteetranspordisektori heitkogustega kauplemisest tulenevat sotsiaalset mõju. Fondist tuleks anda liikmesriikidele rahalisi vahendeid, et nad saaksid toetada meetmeid ja investeeringuid energiatõhususe, uute kütte- ja jahutussüsteemide ning puhtama liikuvuse vallas ning ajutisi otseseid sissetulekutoetusi.
            
            
               Fond on suunatud vähekaitstud leibkondadele, vähekaitstud transpordikasutajatele ja vähekaitstud mikroettevõtjatele, keda uus maanteetranspordi ja hoonete heitkogustega kauplemise süsteem mõjutab.
            
            
               Fondi rahastatakse mitmeaastase finantsraamistiku rubriigist 3 „Loodusvarad ja keskkond“ ning aastaeelarve liigenduses teemavaldkonna 9 „Keskkond ja kliimameetmed“ raames.
            
            
               Seepärast tuleks nõukogu 17. detsembri 2020. aasta määruse (EL, Euratom) 2020/2093
                  10
                I lisa muuta ja asendada see käesoleva ettepaneku lisaga.
            
            
               2.2Uutel omavahenditel põhinev iga-aastane erikohandus
            
            
               
                  Selleks et võimaldada taasterahastu „NextGenerationEU“ jaoks võetud laenude tagasimaksmist, teeb komisjon ettepaneku kehtestada mitmeaastase finantsraamistiku ülemmäärade automaatse kohandamise mehhanism.
               
               
                  Kohandamismehhanismiga, mis on käesolevas ettepanekus sätestatud mitmeaastase finantsraamistiku määruse uue artiklina 4a, nähakse ette, et:
               
            
            
               –mitmeaastase finantsraamistiku alamrubriigis 2b sätestatud kulukohustuste assigneeringute ülemmäära ja igal aastal tehtavate maksete assigneeringute ülemmäära kohandatakse vastavalt eelmisel aastal kogutud uutest omavahenditest saadud tegelikele tuludele, nagu need on kantud finantsmääruse artikli 245 lõikes 3 ette nähtud komisjoni esialgsesse raamatupidamise aastaaruandesse;
            
            
               –iga-aastase kohandamise mehhanismi rakendatakse alates 2024. aastast eeldusel, et uued omavahendid võetakse kasutusele 1. jaanuariks 2023;
            
            
               –kohanduse summa ei tohi ületada 15 miljardit eurot aastas 2018. aasta hindades. 2027. aasta puhul vähendatakse kohanduse summat 8 miljardi euro võrra (2018. aasta hindades);
            
            
               –komisjon teatab kohandusest Euroopa Parlamendile ja nõukogule aegsasti pärast esialgse raamatupidamise aastaaruande vastuvõtmist, s.t aprilli keskpaigaks.
            
            
               Summa 15 miljardit eurot vastab taasterahastu „NextGenerationEU“ võlakirjade emiteerimise kavast ja nende lunastustähtaegade struktuurist lähtuvale lineaarsele ajakavale, mille alusel tagastamatut toetust liidu eelarvest tagasi makstakse.
            
            
               Kindel summa 8 miljardit eurot, mis arvatakse 2027. aastal kohanduse arvutamisel maha, vastab kliimameetmete sotsiaalfondi keskmisele aastakulule ajavahemikul aastast 2026, mil maanteetranspordi ja hoonete heitkogustega kauplemise süsteemi tulud hakkavad laekuma, kuni aastani 2032.
            
            
               Seda maksete ülemmäära iga-aastast erikohandust ei võeta arvesse mitmeaastase finantsraamistiku määruse artikli 11 lõikes 3 osutatud ühtse varuinstrumendi maksete ülemmäärade iga-aastase kohanduse maksimumsummade arvutamisel.
            
            
               Uute omavahendite põhise kohandusmehhanismiga kaasneb paranduseelarve projektide esitamine, et suurendada selle aasta eelarves, mil mehhanismi kohaldatakse, vajadust mööda kulude eelarveridade assigneeringuid.
            
            
               3.MÕJU EELARVELE
            
            
               Uute omavahendite põhise iga-aastase erikohanduse mõju eelarvele hakkab avalduma alates 2024. aastast. Summa on võrdne eelmisel aastal tegelikult kogutud uute omavahendite summaga, nagu see on kantud esialgsesse raamatupidamise aastaaruandesse, ning see ei tohi ületada 15 miljardit eurot aastas (2018. aasta hindades). 2027. aastal arvatakse kohanduse arvutamisel maha 8 miljardi euro suurune kindel summa (2018. aasta hindades).
            
            
               Seoses kliimameetmete sotsiaalfondiga teeb komisjon ettepaneku suurendada rubriigi 3 „Loodusvarad ja keskkond“ kulukohustuste assigneeringute ülemmäära 2025. aastal 2 176 miljoni euro võrra, 2026. aastal 9 132 miljoni euro võrra ja 2027. aastal 8 786 miljoni euro võrra (2018. aasta hindades).
            
            
               Kulukohustuste ülemmäära kavandatav suurendamine toob kaasa maksevajaduste suurenemise. Seepärast teeb komisjon ettepaneku muuta 2025., 2026. ja 2027. aasta maksete ülemmäära vastavalt 2 176 miljoni euro, 9 132 miljoni euro ja 8 786 miljoni euro võrra (2018. aasta hindades).
            
            
               2021/0429 (APP)
            
         
         
            
               Ettepanek:
            
            
               NÕUKOGU MÄÄRUS,
            
            
               millega muudetakse määrust (EL, Euratom) 2020/2093, millega määratakse kindlaks mitmeaastane finantsraamistik aastateks 2021–2027
            
            
               EUROOPA LIIDU NÕUKOGU,
            
            
               võttes arvesse Euroopa Liidu toimimise lepingut, eriti selle artiklit 312,
            
            
               võttes arvesse Euroopa Aatomienergiaühenduse asutamislepingut, eriti selle artiklit 106a,
            
            
               võttes arvesse Euroopa Komisjoni ettepanekut,
            
            
               võttes arvesse Euroopa Parlamendi nõusolekut
                  11
               ,
            
            
               olles edastanud seadusandliku akti eelnõu liikmesriikide parlamentidele,
            
            
               toimides seadusandliku erimenetluse kohaselt
            
            
               ning arvestades järgmist:
            
            
               (1)Euroopa Parlamendi, Euroopa Liidu Nõukogu ja Euroopa Komisjoni vahel 16. detsembri 2020 sõlmitud institutsioonidevahelises kokkuleppes, mis käsitleb eelarvedistsipliini, eelarvealast koostööd ning usaldusväärset finantsjuhtimist, samuti uusi omavahendeid, sealhulgas uute omavahendite kasutuselevõtmise suunas liikumise tegevuskava,
                  12
                lubasid Euroopa Parlament, nõukogu ja komisjon rakendada mitmeaastase finantsraamistiku (2021–2027) kehtivusaega hõlmavat uute omavahendite kasutuselevõtu tegevuskava ning püüda tagada, et uute omavahendite summa oleks piisav selleks, et katta taasterahastu „NextGenerationEU“ tagasimaksmisega seotud eeldatavad kulud.
            
            
               (2)On asjakohane kehtestada mehhanism, mis võimaldab mitmeaastase finantsraamistiku aastatel 2024–2027 taasterahastu „NextGenerationEU“ rahastamiskulude tagasimakseid summades, mis on võrdsed nõukogu otsuse (EL, Euratom) 2020/2053
                  13
                (edaspidi „omavahendite otsus“) kohaselt kogutud ja esialgsesse raamatupidamise aastaaruandesse kantud uute omavahendite summadega, vähendamata sealjuures liidu programmide kulusid.
            
            
               (3)ELi heitkogustega kauplemise süsteemi kehtestamine hoonete ja maanteetranspordisektoris, nagu on sätestatud Euroopa Parlamendi ja nõukogu direktiivis 2003/87/EÜ,
                  14
                võib avaldada lühiajalist sotsiaalset mõju. Selle probleemi lahendamiseks loodi Euroopa Parlamendi ja nõukogu määrusega (EL) [XXX] (final)
                  15
                kliimameetmete sotsiaalfond, mida rahastatakse mitmeaastase finantsraamistiku alusel liidu eelarvest. Seepärast tuleks rubriigi 3 „Loodusvarad ja keskkond“ kulukohustuste assigneeringute ülemmäära ning maksete assigneeringute ülemmäära aastateks 2025, 2026 ja 2027 kohandada.
            
            
               (4)Määrust (EÜ, Euratom) nr 2020/2093 tuleks seetõttu vastavalt muuta,
            
            
               ON VASTU VÕTNUD KÄESOLEVA MÄÄRUSE:
            
            
               Artikkel 1
            
            
               Määrust (EL, Euratom) nr 2020/2093 muudetakse järgmiselt.
            
            
               (1)Artikli 4 lõige 4 asendatakse järgmisega:
            
            
               „4. Ilma et see piiraks artiklite 4a, 6 ja 7 kohaldamist, ei tehta asjaomase aasta suhtes kas kõnealuse aasta jooksul või järgnevatel aastatel tagantjärele täiendavaid tehnilisi kohandusi.“
            
         
         
            
               (2)Lisatakse artikkel 4a:
            
            
               „Artikkel 4a 
                  Uutel omavahenditel põhinev iga-aastane erikohandus
            
            
               1.Alates 2024. aastast kohandatakse pärast finantsmääruse artikli 245 lõike 3 kohast eelarveaasta n-1 esialgse raamatupidamise aastaaruande esitamist alamrubriigi 2b jooksva aasta kulukohustuste assigneeringute ülemmäära ja maksete assigneeringute ülemmäära ülespoole.
            
            
               2.Iga-aastase kohanduse summad on järgmised:
            
            
               (a)2024., 2025. ja 2026. aasta puhul summa, mis võrdub lõikes 1 osutatud esialgsesse raamatupidamise aastaaruandesse kantud tuludega, mis tulenevad omavahendite otsuse artikli 2 lõike 1 punktides e, f ja g osutatud allikatest;
            
            
               (b)2027. aasta puhul summa, mis võrdub lõikes 1 osutatud esialgsesse raamatupidamise aastaaruandesse kantud tuludega, mis tulenevad omavahendite otsuse artikli 2 lõike 1 punktides e, f ja g osutatud allikatest, vähendades seda 8 000 miljoni euro suuruse kindla summa võrra (2018. aasta hindades).
            
            
               Esimeses lõigus osutatud iga-aastased kohandused ei ületa aastatel 2024–2027 15 000 miljonit eurot aastas (2018. aasta hindades).
            
            
               3.Komisjon edastab lõikes 2 osutatud iga-aastase kohanduse tulemuse Euroopa Parlamendile ja nõukogule 15 päeva jooksul pärast seda, kui on vastavalt finantsmääruse artikli 245 lõikele 3 esitanud aasta n-1 esialgse raamatupidamise aastaaruande.“
            
            
               (3)Artikli 11 lõike 3 teine lõik asendatakse järgmisega:
            
            
               „Artikli 4a lõikes 1 ja artikli 5 lõike 2 teises lõigus osutatud ülespoole kohandamisele vastavad summad ületavad käesoleva lõike esimeses lõigus osutatud maksimumsummasid.“
            
            
               (4)I lisa asendatakse käesoleva määruse lisas esitatud tekstiga.
            
            
               Artikkel 2
            
            
               Käesolev määrus jõustub kahekümnendal päeval pärast selle avaldamist Euroopa Liidu Teatajas.
            
            
               Käesolev määrus on tervikuna siduv ja vahetult kohaldatav kõikides liikmesriikides.
            
            
               Brüssel,
            
            
               
                     Nõukogu nimel
               
               
                     eesistuja
               
            
         
         
            
                  
                     (1)
                  
                        Ettepanek: Euroopa Parlamendi ja nõukogu määrus, millega luuakse kliimameetmete sotsiaalfond (COM(2021) 568 final, 14.7.2021).
               
               
                  
                     (2)
                  
                        16. detsembri 2020. aasta institutsioonidevaheline kokkulepe Euroopa Parlamendi, nõukogu ja komisjoni vahel, mis käsitleb eelarvedistsipliini, eelarvealast koostööd ning usaldusväärset finantsjuhtimist, samuti uusi omavahendeid, sealhulgas uute omavahendite kasutuselevõtmise suunas liikumise tegevuskava (ELT L 433I, 22.12.2020, lk 28).
               
               
                  
                     (3)
                  
                        COM(2021)570.
               
               
                  
                     (4)
                  
                        Euroopa Parlamendi ja nõukogu 13. oktoobri 2003. aasta direktiiv 2003/87/EÜ, millega luuakse liidus kasvuhoonegaaside saastekvootidega kauplemise süsteem (ELT L 275, 25.10.2003, lk 32–46).
               
               
                  
                     (5)
                  
                        Ettepanek: Euroopa Parlamendi ja nõukogu direktiiv, millega muudetakse direktiivi 2003/87/EÜ, millega luuakse liidus kasvuhoonegaaside lubatud heitkoguse ühikutega kauplemise süsteem, otsust (EL) 2015/1814, mis käsitleb ELi kasvuhoonegaaside heitkogustega kauplemise süsteemi turustabiilsusreservi loomist ja toimimist, ning määrust (EL) 2015/757 (COM(2021) 551 final, 14.7.2021).
               
               
                  
                     (6)
                  
                        Ettepanek: Euroopa Parlamendi ja nõukogu määrus, millega kehtestatakse piiril kohaldatav süsinikdioksiidi kohandusmehhanism (COM(2021) 564 final, 14.7.2021).
               
               
                  
                     (7)
                  
                        Euroopa Ülemkogu 21. juuli 2020. aasta järeldused, punktid A29 ja 150.
               
               
                  
                     (8)
                  
                        II lisa preambuli punktid D ja E.
               
               
                  
                     (9)
                  
                        Nõukogu 17. detsembri 2020. aasta määrus (EL, Euratom) 2020/2093, millega määratakse kindlaks mitmeaastane finantsraamistik aastateks 2021–2027 (ELT L 433I, 22.12.2020, lk 11–22).
               
               
                  
                     (10)
                  
                        Nõukogu määruses (EL, Euratom) 2020/2093 sätestatud viisil viimati muudetud kujul. Kõneluse määruse lisa tugineb mitmeaastase finantsraamistiku tehnilisele kohandusele 2022. aastaks kooskõlas nõukogu määruse (EL, Euratom) 2020/2093 (millega määratakse kindlaks mitmeaastane finantsraamistik aastateks 2021–2027) artikliga 4 (COM(2021)365, 7.6.2021).
               
               
                  
                     (11)
                  
                        ELT C […], […], lk […].
               
               
                  
                     (12)
                  
                        ELT L 433I, 22.12.2020, lk 28.
               
               
                  
                     (13)
                  
                        Nõukogu 14. detsembri 2020. aasta otsus (EL, Euratom) 2020/2053, mis käsitleb Euroopa Liidu omavahendite süsteemi ning millega tunnistatakse kehtetuks otsus 2014/335/EL, Euratom (ELT L 424, 15.12.2020, lk 1).
               
               
                  
                     (14)
                  
                        Euroopa Parlamendi ja nõukogu 13. oktoobri 2003. aasta direktiiv 2003/87/EÜ, millega luuakse liidus kasvuhoonegaaside saastekvootidega kauplemise süsteem ja muudetakse nõukogu direktiivi 96/61/EÜ (ELT L 275, 25.10.2003, lk 32).
               
               
                  
                     (15)
                  
                        ELT […], […], lk […].
               
            
      
    ---documentbreak--- 
      
         
               EUROOPA KOMISJON
            Brüssel,22.12.2021
            COM(2021) 569 final
            
            LISA
            järgmise dokumendi juurde:
            Ettepanek: nõukogu määrus,
            millega muudetakse määrust (EL, Euratom) 2020/2093, millega määratakse kindlaks mitmeaastane finantsraamistik aastateks 2021–2027
            
               
         
         
            
               LISA
            
            
               „I LISA
            
            
               MITMEAASTANE FINANTSRAAMISTIK (EL 27)
            
            
                     
                        (miljonites eurodes – 2018. aasta hindades)
                     
                  
               
                     
                        KULUKOHUSTUSTE ASSIGNEERINGUD
                     
                  
                  
                     
                        2021
                     
                  
                  
                     
                        2022
                     
                  
                  
                     
                        2023
                     
                  
                  
                     
                        2024
                     
                  
                  
                     
                        2025
                     
                  
                  
                     
                        2026
                     
                  
                  
                     
                        2027
                     
                  
                  
                     
                        Kokku 
                        2021–2027
                     
                  
               
                     
                        1. Ühtne turg, innovatsioon ja digitaalvaldkond
                     
                  
                  
                     
                        19 712
                     
                  
                  
                     
                        20 211
                     
                  
                  
                     
                        19 133
                     
                  
                  
                     
                        18 633
                     
                  
                  
                     
                        18 518
                     
                  
                  
                     
                        18 646
                     
                  
                  
                     
                        18 473
                     
                  
                  
                     
                        133 326
                     
                  
               
                     
                        2. Ühtekuuluvus, vastupanuvõime ja väärtused 
                     
                  
                  
                     
                        49 741
                     
                  
                  
                     
                        51 920
                     
                  
                  
                     
                        52 194
                     
                  
                  
                     
                        53 954
                     
                  
                  
                     
                        55 182
                     
                  
                  
                     
                        56 787
                     
                  
                  
                     
                        58 809
                     
                  
                  
                     
                        378 587
                     
                  
               
                     
                        2a. Majanduslik, sotsiaalne ja territoriaalne ühtekuuluvus
                     
                  
                  
                     
                        45 411
                     
                  
                  
                     
                        45 951
                     
                  
                  
                     
                        46 493
                     
                  
                  
                     
                        47 130
                     
                  
                  
                     
                        47 770
                     
                  
                  
                     
                        48 414
                     
                  
                  
                     
                        49 066
                     
                  
                  
                     
                        330 235
                     
                  
               
                     
                        2b. Vastupanuvõime ja väärtused
                     
                  
                  
                     
                        4 330
                     
                  
                  
                     
                        5 969
                     
                  
                  
                     
                        5 701
                     
                  
                  
                     
                        6 824
                     
                  
                  
                     
                        7 412
                     
                  
                  
                     
                        8 373
                     
                  
                  
                     
                        9 743
                     
                  
                  
                     
                        48 352
                     
                  
               
                     
                        3. Loodusvarad ja keskkond
                     
                  
                  
                     
                        55 242
                     
                  
                  
                     
                        52 214
                     
                  
                  
                     
                        51 489
                     
                  
                  
                     
                        50 617
                     
                  
                  
                     
                        51 895
                     
                  
                  
                     
                        58 064
                     
                  
                  
                     
                        56 947
                     
                  
                  
                     
                        376 468
                     
                  
               
                     
                        millest: turuga seotud kulud ja otsetoetused
                     
                  
                  
                     
                        38 040
                     
                  
                  
                     
                        37 544
                     
                  
                  
                     
                        37 604
                     
                  
                  
                     
                        36 983
                     
                  
                  
                     
                        36 373
                     
                  
                  
                     
                        35 772
                     
                  
                  
                     
                        35 183
                     
                  
                  
                     
                        257 499
                     
                  
               
                     
                        4. Ränne ja piirihaldus
                     
                  
                  
                     
                        2 324
                     
                  
                  
                     
                        2 947
                     
                  
                  
                     
                        3 164
                     
                  
                  
                     
                        3 282
                     
                  
                  
                     
                        3 672
                     
                  
                  
                     
                        3 682
                     
                  
                  
                     
                        3 736
                     
                  
                  
                     
                        22 807
                     
                  
               
                     
                        5. Julgeolek ja kaitse
                     
                  
                  
                     
                        1 700
                     
                  
                  
                     
                        1 725
                     
                  
                  
                     
                        1 737
                     
                  
                  
                     
                        1 754
                     
                  
                  
                     
                        1 928
                     
                  
                  
                     
                        2 078
                     
                  
                  
                     
                        2 263
                     
                  
                  
                     
                        13 185
                     
                  
               
                     
                        6. Naabrus ja maailm
                     
                  
                  
                     
                        15 309
                     
                  
                  
                     
                        15 522
                     
                  
                  
                     
                        14 789
                     
                  
                  
                     
                        14 056
                     
                  
                  
                     
                        13 323
                     
                  
                  
                     
                        12 592
                     
                  
                  
                     
                        12 828
                     
                  
                  
                     
                        98 419
                     
                  
               
                     
                        7. Euroopa avalik haldus
                     
                  
                  
                     
                        10 021
                     
                  
                  
                     
                        10 215
                     
                  
                  
                     
                        10 342
                     
                  
                  
                     
                        10 454
                     
                  
                  
                     
                        10 554
                     
                  
                  
                     
                        10 673
                     
                  
                  
                     
                        10 843
                     
                  
                  
                     
                        73 102
                     
                  
               
                     
                        millest: institutsioonide halduskulud
                     
                  
                  
                     
                        7 742
                     
                  
                  
                     
                        7 878
                     
                  
                  
                     
                        7 945 
                     
                  
                  
                     
                        7 997
                     
                  
                  
                     
                        8 025
                     
                  
                  
                     
                        8 077
                     
                  
                  
                     
                        8 188
                     
                  
                  
                     
                        55 852
                     
                  
               
                     
                        KULUKOHUSTUSTE ASSIGNEERINGUD KOKKU
                     
                  
                  
                     
                        154 049
                     
                  
                  
                     
                        154 754
                     
                  
                  
                     
                        152 848
                     
                  
                  
                     
                        152 750
                     
                  
                  
                     
                        155 072
                     
                  
                  
                     
                        162 522
                     
                  
                  
                     
                        163 899
                     
                  
                  
                     
                        1 095 894
                     
                  
               
                     
                        MAKSETE ASSIGNEERINGUD KOKKU
                     
                  
                  
                     
                        156 557
                     
                  
                  
                     
                        156 322
                     
                  
                  
                     
                        149 936
                     
                  
                  
                     
                        149 936
                     
                  
                  
                     
                        152 112
                     
                  
                  
                     
                        159 068
                     
                  
                  
                     
                        158 722
                     
                  
                  
                     
                        1 082 652“